
Здравейте!  

Свързах се с туристическа агенция за почивка, предлагана от тях. Изпратиха ми оферта и договор по имейл, който трябваше да подпиша и изпратя отново по имейл. Според договора платих депозит 50% от общата цена на почивката. Преводът на депозита беше направен, но не подписах договора, тъй като поради лични причини се наложи да отменя пътуването си. Реално депозитът е платен, но подписан договор с агенцията няма. При молба от моя страна агенцията да върне изплатената сума, тя отказва, като казва, че щом като съм превела депозита, това автоматично значи, че се съгласявам с договора и дължа неустойка за отмяна на пътуването. Моля за съвет какви са ми правата в този случай!  

Благодаря!


 

Неустойка за отменено пътуване
==============================

 

Здравейте, Нериман Топалова,  

действително заплащането на депозита по договора може да се разглежда като приемане на същия, както са Ви посочили от агенцията. В договора следва да са предвидени случаи на прекратяването му и възстановяване на сумата, като за точен и коректен отговор следва да се прегледа договорът. Освен това, са необходими допълнителни подробности, като например дали се касае за договор от разстояние и пр.  

Поздрави,  

адв. Николина Митова  

тел. 0898 303092


